**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA RAZVOJ INSTITUCIJA NAUKE I PODSTICAJ NIR OD ZNAČAJA ZA FEDERACIJU BIH**  **Javni poziv za podršku i pokroviteljstvo naučno-popularnim projektima, učešću u suorganizaciji naučnih i naučno-stručnih manifestacija i skupova u 2024. godini** | | |
| 1 | **Opis problema u određenoj oblasti koja je predmet finansiranja** | Unapređivati naučno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu budžetskih sredstava** | Podrška razvoju naučno-istraživačke i istraživačko-razvojne djelatnosti u Federaciji BiH, promocija nauke i rezultata istraživačkog rada, dijeljenje znanja u različitim oblicima, razvoj inovativnih digitalnih rješenja, stvaranje održivog digitalnog okruženja, podrška istraživanju i razvoju informaciono-komunikacijskih tehnologija, pametan rast, prosperitetan i inkluzivan društveni razvoj. Podrška izdavanju visokokvalitetnih naučnih publikacija. Podrška projektima digitalne transformacije u skladu sa EU strategijom: Digitalno desetljeće Evrope. Podizanje svijesti o zaštiti okoliša, klimatskim promjenama i nužnosti razvoja zelenih vještina. Podrška projektima energijske tranzicije u skladu sa Zelenom agendom za zapadni Balkan. |
| 3 | **Ukupna vrijednost Programa i iznosi predviđeni za pojedine programske oblasti, najniži i najviši finansijski iznos koji može biti dodijeljen za pojedini program ili projekt i po mogućnosti očekivani broj programa ili projekata koji će se finansirati iz Programa, odnosno pojedinih programskih oblasti** | **Ukupna vrijednost Programa: 775.000,00 KM**  Iznosi predviđeni za pojedine programske oblasti:   * Program a:   najniži iznos: 5.000,00 KM, najviši iznos: 100.000,00 KM.   * Program b:   najniži iznos: 10.000,00 KM, najviši iznos: 50.000,00 KM,   * Program c:   najniži iznos: 2.000,00 KM, najviši iznos: 50.000,00 KM.   * Program d:   najniži iznos: 2.000,00 KM, najviši iznos: 20.000,00 KM. |
| 4 | **Potencijalni podnosioci prijava (ciljna grupa) koji imaju pravo da podnesu prijavu** | * Program a:   Naučno-istraživačke i istraživačko-razvojne i visokoškolske ustanove, naučna i naučno-stručna društva, udruženja građana, fondacije   * Program b:   Naučno-istraživačke i istraživačko-razvojne i visokoškolske ustanove, naučna i naučno-stručna društva, udruženja građana, fondacije   * Program c:   Naučno-istraživačke i istraživačko-razvojne i visokoškolske ustanove, naučna i naučno-stručna društva, udruženja građana, fondacije, autori (sa područja Federacije BiH)   * Program d:   Visokoškolske i obrazovne ustanove, organizacije i asocijacije studenata, naučnici i istraživači (sa područja Federacije BiH) |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekata koje su navedene u projektnom planu. |
| 6 | **Prihvatljivi troškovi koji se mogu finansirati dodijeljenim sredstvima** | Program a:   * nabavka opreme/softvera/literature potrebne za realizaciju projekta (do 50% od ukupnog iznosa koji se traži od Ministarstva); * honorari učesnika u projektu (do 30% od ukupnog iznosa koji se traži od Ministarstva); * smještaj i ishrana za učesnike radionica/događaja (do 30% od ukupnog iznosa koji se traži od Ministarstva); * neophodne usluge drugih institucija (do 20% od ukupnog iznosa koji se traži od Ministarstva); * simbolične nagrade za učesnike radionica/događaja (do 10% od ukupnog iznosa koji se traži od Ministarstva); * prevoz u zemlji i inostranstvu u cilju realizacije projekta; * nabavka potrošnog materijala za realizaciju projekta; * naknade za provođenje laboratorijskih i sličnih ispitivanja; * kopiranje, skeniranje i umnožavanje materijala; * iznajmljivanje opreme i studija i troškovi produkcije; * troškovi pripreme filmova, videozapisa, izložbi i sličnih događaja naučno-popularnog karaktera; * troškovi izrade naučnih baza i inovativnih digitalnih rješenja; * troškovi oglašavanja na društvenim medijima.   Program b:   * smještaj i ishrana za učesnike skupa (do 50% od ukupnog iznosa koji se traži od Ministarstva); * honorari učesnika u projektu (do 20% od ukupnog iznosa koji se traži od Ministarstva); * tehnička priprema i štampanje zbornika radova i promotivnih materijala; * iznajmljivanje dvorane/prostora za održavanje događaja; * iznajmljivanje opreme za realizaciju događaja; * troškovi prevoza pozvanih ključnih učesnika; * troškovi simultanog prevođenja.   Program c:   * troškovi tehničke pripreme djela; * troškovi štampanja djela; * troškovi pripreme i izdavanja elektronskog izdanja; * troškovi održavanja promocije (najam dvorane i tehničke opreme); * troškovi distribucije knjiga (ukoliko je riječ o donacijama).   Program d:   * prevoz u zemlji i inostranstvu u cilju realizacije projekta; * smještaj i ishrana u cilju realizacije projekta; * troškovi objave naučnog rada; * troškovi kotizacije. |
| 7 | **Procent ili iznos sredstava koji se odnosi na finansiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu finansirati dodijeljenim sredstvima** | Režijski troškovi, plaće i naknade zaposlenih i sl. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * U realizaciji svih projekata obavezno istaknuti logo i naznačiti da je Ministarstvo finansiralo/sufinansiralo projekat. * Na skupove, konferencije, promocije i sl. koje je finansiralo/sufinansiralo Ministarstvo obavezno pozvati predstavnike Ministarstva. * Svi projekti koji budu odobreni u okviru ovog programa i realizirani u decembru 2024. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodjeljena sredstva obavezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima, te o tome informiraju Ministarstvo. |
| 10 | **Opis postupka administrativne provjere (selekcije) prijave (uslovi koje podnosioci prijave trebaju zadovoljavati kako bi mogli konkurisati za dodjelu budžetskih sredstava)** | * Administrativnom provjerom se utvrdi ispunjavanje kriterija Javnog poziva u smislu odgovarajućih korisnika sredstava po programima, vrste troškova i iznosa koji se traže od Ministarstva, te priložene dokumentacije. * Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana. Opis projekta i finansijski plan projekta nije moguće dopunjavati. * Projektni prijedlog treba imati dostižne mjerljive ciljeve u realnom vremenskom okviru. * Rezultati, ishodi i uticaji projekta moraju biti jasno definisani. * Monitoring i evaluacija projekta moraju biti jasno opisani. |
| 11 | **Opis postupka odabira programa i projekata koji će biti finansirani** | Ocjenu naučnog sadržaja podnijetih prijava u pogledu originalnosti, aktuelnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnosioca prijave i voditelja projekta, rokova, ukupne ocjene projekata izvršit će posebno formirana komisija Federalnog ministarstva obrazovanja i nauke. |
| 12 | **Razlozi, rokovi i način podnošenja i rješavanja prigovora** | Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.  Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.  Prigovori se podnose pismeno na adresu Federalnog ministarstva obrazovanja i nauke na način opisan pod tačkom 16. ovog Uputstva. |
| 13 | **Opis postupka ugovaranja odabranih programa i projekata** | Sa korisnicima sredstava, federalni ministar obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će putem nadležnih organa poduzeti odgovarajuće mjere u skladu sa zakonom. |
| 15 | **Okvirni kalendar provođenja svih postupaka** | Juli – decembar 2024. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa davaocem budžetskih sredstava tokom trajanja javnog poziva** | **Datum objave Javnog poziva: 12.7.2024. godine**  **Javni poziv ostaje otvoren do utroška sredstava.**  **Adresa:** FEDERALNO MINISTARSTVO OBRAZOVANJA I NAUKE, Dr. Ante Starčevića bb (Hotel „Ero“), 88 000 Mostar  Sa napomenom: „Za Javni poziv PODRŠKA I POKROVITELJSTVO NAUKA – ne otvarati“  **Način dostave prijave programa ili projekta:**  Zahtjev sa kompletnom dokumentacijom obavezno se podnosi u istoj koverti u 2 odvojena i uvezana primjerka (original i kopija) putem pošte ili lično na Protokol Ministarstva. Obavezno na koverti navesti podatke pošiljaoca.  **Rokovi i način komunikacije sa davaocem budžetskih sredstava tokom trajanja javnog poziva:**  Informacije se mogu dobiti u toku trajanja Javnog poziva svakim radnim danom od 8.00 do 16.00 sati u Sektoru za nauku i tehnologije na broj telefona: 036/355-719 ili email adresu: [damir.ravlic@fmon.gov.ba](mailto:damir.ravlic@fmon.gov.ba) |